**IZVOD IZ ZAPISNIK**

**sa 4. sjednice Općinskog vijeća Općine Podravska Moslavina**

 **održane 15. studenog 2021. godine u Društvenom domu**

 **u Podravskoj Moslavini, J.J. Strossmayera 150**

Sjednicu otvara Slavko Kupanovac, predsjednik Općinskog vijeća Općine Podravska Moslavina u 15:00 sati.

**Utvrđeno je da su na sjednici nazočni vijećnici:**

 1. Slavko Kupanovac

 2. Željko Zetaić

 3. Ana Jambrešić

 4. Marta Zetaić

 5. Marko Sabo

**Odsutni vijećnici**: 1. Ivica Vrkić,

 2. Josip Rogić

 3. Matija Rogić

 4. Ivana Šoša

*Predsjednik vijeća, Slavko Kupanovac* konstatira da je na sjednici nazočno 5 vijećnika od ukupno 9 vijećnika te je utvrđeno da imamo kvorum.

**Od ostalih sjednici su nazočni**: Dominik Cerić – općinski načelnik, pročelnica – Marina Cigrovski.

*Predsjednik vijeća, Slavko Kupanovac* konstatira da zapisnik vodi Marija Horvat, administrativni referent

*Predsjednik vijeća, Slavko Kupanovac* za ovjerovitelje zapisnika predlaže gospodina Željka Zetaića i gospodina Marka Sabu, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik predlaže sljedeći dnevni red.

 D N E V N I R E D

Aktualni sat

1. Usvajanje zapisnika sa 3. sjednice Općinskog vijeća Općine Podravska Moslavina

2. Donošenje Odluke o imenovanju potpredsjednika Općinskog vijeća Općine Podravska

 Moslavina

 Izvjestitelj: Marina Cigrovski

 3. Donošenje Statutarne odluke o izmjeni Statuta Općine Podravska Moslavina

 Izvjestitelj: Marina Cigrovski

4. Donošenje Odluke o naknadi za vijećnike, članove povjerenstava, komisija i odbora, te

 službenike i namještenike Jedinstvenog upravnog odjela

 Izvjestitelj: Marina Cigrovski

5. Donošenje Pravilnika o zaštiti i čuvanju javnog arhivskog i javnog dokumentarnog gradiva

 Izvjestitelj: Marina Cigrovski

6. Donošenje Odluke o socijalnoj skrbi

 Izvjestitelj: Marina Cigrovski

 7. Donošenje Odluke o promjeni zapisa imena ulica iz velikih u velika i mala slova

 Izvjestitelj: Marina Cigrovski

 8. Donošenje Odluke o dugoročnom zaduženju po poslovnom računu Općine Podravska

 Moslavina

 Izvjestitelj: Marina Cigrovski

 9. Donošenje Odluke o koeficijentima za obračun plaća službenika i namještenika u

 jedinstvenom upravnom odjelu Općine Podravska Moslavina

 Izvjestitelj: Marina Cigrovski

 10. Donošenje Odluke o ustroju djelokruga Jedinstvenog upravnog odjela Općine Podravska

 Moslavina

 Izvjestitelj: Marina Cigrovski

11. Donošenje Odluke o plaći i drugim pravima općinskog načlnika Općine Podravska

 Moslavina

 Izvjestitelj: Marina Cigrovski

12. Razmatranje prijedloga i donošenje Odluke o financijskoj potpori studentima na području

 Općine Podravska Moslavina

 Izvjestitelj: Marina Cigrovski

13. Donošenje Odluke o imenovanju članova povjerenstva za uvođenje u posjed

 poljoprivrednog zemljišta u vlasništvu Republike Hrvatske za područje Općine

 Podravska Moslavina

 Izvjestitelj: Marina Cigrovski

14. Donošenje Odluke o imenovanju Povjerenstva za stambeno zbrinjavanje

 Izvjestitelj: Marina Cigrovski

15. Donošenje Odluke o imenovanju potpisnika za materijalno- financijsko poslovanje

 Izvjestitelj: Marina Cigrovski

16. Donošenje Odluke o imenovanju Odbora za međunarodnu suradnju

 Izvjestitelj: Marina Cigrovski

17. Donošenje Odluke o imenovanju Odbora za financije i proračun

 Izvjestitelj: Marina Cigrovski

18. Razno

Na predloženi dnevni red nije bilo rasprave, *predsjednik vijeća, Slavko Kupanovac* daje dnevni red na glasovanje, te je isti usvojen jednoglasno (5 vijećnika prisutno).

**Ad. 1. Usvajanje zapisnika sa 3. sjednice Općinskog vijeća Općine Podravska Moslavina**

*Predsjednik vijeća, Slavko Kupanovac* otvara raspravu u svezi zapisnika sa 3. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 3. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad. 2. Donošenje Odluke o imenovanju potpredsjednika Općinskog vijeća Općine**

**Podravska Moslavina**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila da su sukladno našem Poslovniku tri vijećnika pisanim putem predložila izbor novog potpredsjednika Općinskog vijeća i da je za za novog potpredsjednika Općinskog vijeća predložena gospođa Ana Jambrešić.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o imenovanju potpredsjednika Općinskog vijeća Općine Podravska Moslavina prihvatilo jednoglasno ( 5 vijećnika prisutno) te je općinsko vijeće donijelo***: Odluku o imenovanju potpredsjednika Općinskog vijeća Općine Podravska Moslavina***

**Ad 3. Donošenje Statutarne Odluke o izmjeni Statuta Općine Podravska Moslavina**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila da se u Statutu Općine Podravska Moslavina mijenjao članak 52.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Statutarnu Odluku o izmjeni Statuta Općine Podravska Moslavina prihvatilo jednoglasno ( 5 vijećnika prisutno ) te je općinsko vijeće donijelo: *Statutarnu Odluku o izmjeni Statuta Općine Podravska Moslavina.*

**Ad. 4. Donošenje Odluke o naknadi za vijećnike, članove povjerenstava, komisija i odbora, te službenike i namještenike Jedinstvenog upravnog odjela**

*Predsjednik vijeća, Slavko Kupanovac* daje riječ Marini Cigrovski, pročelnici koja je dala pojašnjenje vezano za prijedlog Odluke o naknadi za vijećnike, članove povjerenstava, komisija i odbora, te službenika i namještenika Jedinstvenog upravnog odjela. Naknada je vijećnicima podignuta sa 300,00 kuna na 400,00 kuna u neto iznosu , a za povjerenstva, komisije i odbore ostala je ista u iznosu od 100,00 kuna, naknada za službenike i namještenike se povećala sa 200,00 kuna na 300,00 kuna i to za sjednice održane izvan radnog vremena.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće donijelo Odluka o naknadi za vijećnike, članove povjerenstava, komisija i odbora, te službenike i namještenike Jedinstvenog upravnog odjela prihvatilo jednoglasno ( prisutno 5 vijećnika ) te je općinsko vijeće donijelo***: Odluku o naknadi za vijećnike, članove povjerenstava, komisija i odbora, te službenike i namještenike Jedinstvenog upravnog odjel.***

**Ad. 5. Donošenje Pravilnika o zaštiti i čuvanju javno arhivskog i javnog dokumentarnog gradiva**

*Predsjednik vijeća, Slavko Kupanovac* daje riječ *Marini Cigrovski, pročelnici* koja pojašnjava da sukladno Zakonu o arhivskom gradivu i arhivima da je tijelo javne vlasti dužno osigurati da javno dokumentarno gradivo koje posjeduje bude primjereno zaštićeno, sređeno i opisano te dostupno ovlaštenim osobama, osigurati prostore za odlaganje i čuvanje, utvrditi pravila i postupke. U Pravilniku je napisan postupak od arhivske građe do pismohrane te pojmova za dokumentarno gradivo, javno dokumentarno gradivo, dokumentarno gradivo u digitalnim obliku, arhivsko gradivo, izlučivanje, konvencionalno gradivo, nekonvencionalno gradivo.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Pravilnik o zaštiti i čuvanju javnog arhivskog i javnog dokumentarnog gradiva prihvatilo jednoglasno ( prisutno 5 vijećnika ) te je općinsko vijeće donijelo: ***Pravilnik o zaštiti i čuvanju javnog arhivskog i javnog dokumentarnog gradiva donesena***

**Ad. 6. Donošenje Odluke o socijalnoj skrbi**

*Predsjednik vijeća, Slavko Kupanovac* daje riječ *Marini Cigrovski*, pročelnici koja je objasnila da su vijećnici dobili prijedlog Odluke o socijalnoj skrbi u kojoj su uređena prava iz socijalne skrbi, novina je da su se prije podmirivali troškovi za školske udžbenika a sad za radni materijal i da je u prijedlogu Odluke uređeno pet prava iz socijalne skrbi.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o socijalnoj skrbi prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o socijalnoj skrbi***

**Ad. 7. Razmatranje prijedloga i donošenje Odluke o promjeni zapisa imena ulica iz**

 **velikih u velika i mala slova**

*Predsjednik vijeća, Slavko Kupanovac* daje riječ *Marini Cigrovski*, pročelnici koja ja pojasnila prijedlog Odluke o promjeni zapisa imena ulica iz velikih u velika i mala slova a u istoj se mijejalo KOPANO BLAGO u Kopano blago.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o promjeni zapisa imena ulica iz velikih u velika i mala slova prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o promjeni imena ulica iz velikih u velika i mala slova.***

**Ad. 8. Donošenje Odluke o dugoročnom zaduženju po poslovnom računu Općine Podravska Moslavina**

***Predsjednik vijeća, Slavko Kupanovac*** daje riječ *Marini Cigrovski*, pročelnici koja je pojasnila da je načelnik razgovarao i komunicirao sa Hrvatskom bankom za obnovu i razvoj od koje je tražio indikativnu ponudu. Njihova ponuda je bila najpovoljnija na iznos od 1.600.000,00 kuna, vrijeme otplate 11 godina s počekom od 1.g. uz fiksnu kamatu 0,1 % godišnje. Jedan dio materijala je poslan u ministarstvu financije koje će na temelju našeg zahtjeva tražiti suglasnost od Vlade RH za zaduženje a traži se za projekte koji će biti financirani: sustav odvodnje, montaža i opremanje dječjeg igrališta, postavljanje ograde za dječje igralište, postavljanje vanjske ovojnice na domu u Krčeniku, postavljanje ograde i staza na groblju, nabava i ugradnja jedne foto naponske elektrane za proizvodnju električne energije i projekt izgradnje dječjeg vrtića koji nije do kraja isplaćen.

*Predsjednik vijeća* daje riječ *Dominiku Ceriću*, općinskom načelniku koji je pojasnio da je pročelnica rekla u koju svrhu ide plan dugoročnog zaduženja te da su vijećnici upoznati da je 100 % projekata odrađeno . Također je rekao da imamo projekte koje moramo financirati a ugovoreni su s ministarstvima i da je potrebno donijeti Odluku da dobijemo suglasnost Vlade da bi mogli krenuti u realizaciju sa dugoročnim zaduženjem.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o dugoročnom zaduženju po poslovnom računu Općine Podravska Moslavina prihvatilo jednoglasno te je općinsko vijeće donijelo: ***Odluku o dugoročnom zaduženju po poslovnom računu Općine Podravska Moslavina.***

 **Ad.9. Donošenje Odluke o koeficijentima za obračun plaća službenika i namještenika u jedinstvenom upravnom odjelu Općine Podravska Moslavina**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila da je u prijedlogu Odluke o koeficijentima za obračun plaća službenika i namještenika u jedinstvenom upravnom odjelu Općine Podravska Moslavina bila izmjena na rednom broju 6 naziv radnog mjesta – spremačica u spremač da bude rodno neutralno, povisio se koeficijent u skladu sa klasifikacijskim rangom za referenta poljoprivredni-komunalni redar sa 1,40 na 1,50 i samostalni upravni referent sa 2,10 na 2,40 zbog klasifikacijskog ranga, a to je upražnjeno radno mjesto, ostali koeficijenti: pročelnik, računovodstveni referent, administrativni referent i referenti iz projekta nisu se mijenjali.

*Predsjednik vijeća* daje riječ Dominik Ceriću, općinskom načelniku koji je tražio kratku stanku.

Predsjednik vijeća je predložio stanku od 5 minuta.

Sjednica se nastavila u 15:28 sati

Predsjednik vijeća daje riječ Dominiku Ceriću, načelniku koji je pojasnio da sve izmjene u ovoj točki dnevnog reda su ukazane od strane nadzora inspekcije koju smo imali i da se određene stvari moraju ispraviti i uskladiti.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o koeficijentima za obračun plaća službenika i namještenika u jedinstvenom upravnom odjelu Općine Podravska Moslavina prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o koeficijentima za obračun plaća službenika i namještenika u jedinstvenom upravnom odjelu Općine Podravska Moslavina***.

 **Ad.10. Donošenje Odluke o ustroju djelokruga Jedinstvenog upravnog odjela Općine Podravska Moslavina**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila da su vijećnici dobili Odluku o ustroju Jedinstvenog upravnog odjela, koja se mijenjala po preporuci inspektorice te je prijašnja Odluka stavljena izvan snage. U prijedlogu Odluke sve je obrazloženo. Načelnik može u slučaju duže odsutnosti pročelnika imenovati službenika koji ispunjava sve stručne uvjete za raspored na radno mjesto pročelnika

*Predsjednik vijeća* je pojasnio da će ovom Odlukom Jedinstveni upravni odjel imati pravo na pečat te da će svi upravni akti biti ovjereni od strane Jedinstvenog upravnog odjela koje provodi upravni postupak.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o ustroju djelokruga Jedinstvenog upravnog odjela Općine Podravska Moslavina prihvatilo jednoglasno ( 5 vijećnika prisutno ) te je općinsko vijeće donijelo: ***Odluka o ustroju djelokruga***

***Jedinstvenog upravnog odjela Općine Podravska Moslavina.***

**Ad.11. Donošenje Odluke o plaći i drugim pravima općinskog načelnika Općine Podravska Moslavina**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila da se Odluka mijenjala iz razloga što se u mjesecu svibnju ukinula funkcija zamjenika općinskog načelnika a u našoj Odluci o plaći i pravima je zamjenik općinskog načelnika bio naveden da može obnašati dužnost kao volonter ili profesionalac i ta je Odluka stavljena izvan snage.Također je pojasnila da se za općinskog načelnika nije mijenjala osnovica od 3.890,00 kuna i koeficijent za obračun plaće od 2,50.

*Predsjednik vijeća* je postavio pitanje tko određuje osnovicu za načelnika.

*Marina Cigrovski, pročelnica* je pojasnila da osnovicu za službenike i namještenike određuje načelnik i iznosi 3.300,00 kuna , a osnovicu za načelnika određuje država odnosno da je zakonom određena osnovica za obračun plaće dužnosnika u iznosu od 3.890,00 kuna.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o plaći i drugim pravima općinskog načelnika Općine Podravska Moslavina prihvatilo jednoglasno ( 5 vijećnika prisutno ) te je općinsko vijeće donijelo: *Odluku o plaći i drugim pravima općinskog načelnika Općine Podravska Moslavina.*

**Ad.12. Donošenje Odluke o financijskoj potpori studentima na području Općine Podravska Moslavina**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila Odluku o financijskoj potpori studentima koja ne uključuje stipendiste od prve godine nego od druge godine i na više. U skladu s tim načelnik je predložio da se studentima koji upisuju prvu godinu da potpora u iznosu od 2.000,00 kuna za jednu akademsku godina i da to bude prijelazno razdoblje za studente koji su na prvoj godini po prvi put. Potrebno je da imaju prebivalište na području općine Podravska Moslavina, da imaju status redovnog studenta, da im prosjek ocjena na fakultetu ne iznosi manje od 3,00 a za studente prve godine prosjek ocjena u srednjoj školi iznosi najmanje 4,00 te da se u Odluci o financijskoj potpori doda da se natječaj raspisuje u siječnju.

*Predsjednik vijeća* je pojasnio da je u članku 6. navedeno kad se raspisuje natječaj te da je ovo potpora koju studenti ne moraju vratiti i da je u skladu sa financijskim mogućnostima proračuna općine.

*Predsjednik vijeća* otvara raspravu, budući da iste nije bilo, poziva na glasovanje.

Nakon glasovanja predsjednik vijeća konstatira da je općinsko vijeće Odluku o financijskoj potpori studentima na području Općine Podravska Moslavina prihvatilo jednoglasno ( 5 vijećnika prisutno ) te je općinsko vijeće donijelo: *Odluku o financijskoj potpori studentima na području Općine Podravska Moslavina.*

**Ad.13. Donošenje Odluke o imenovanju članova povjerenstva za uvođenje u posjed poljoprivrednog zemljišta u vlasništvu Republike Hrvatske za područje Općine Podravska Moslavina**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila da sukladno članku 39. Zakona o poljoprivrednom zemljištu Povjerenstvo za uvođenje u posjed poljoprivrednog zemljišta čine tri člana, i to: pravne , geodetske i agronomske struke. Prijedlog je da se imenuje Marina Cigrovski, predstavnica pravne struke, Tomislav Mađarić , predstavnik geodetske struke i Vlatko Mikolašević, predstavnik agronomske struke budu u Povjerenstvu za uvođenje u posjed poljoprivrednog zemljišta.

*Predsjednik vijeća* otvara raspravu, budući da iste nije bilo, poziva na glasovanje sukladno predloženom. Nakon glasovanja predsjednik vijeća konstatira da je općinsko vijeće Odluku o imenovanju članova povjerenstva za uvođenje u posjed poljoprivrednog zemljišta u vlasništvu Republike Hrvatske za područje Općine Podravska Moslavina prihvatilo jednoglasno te je općinsko vijeće donijelo: ***Odluku o imenovanju članova povjerenstva za uvođenje u posjed poljoprivrednog zemljišta u vlasništvu Republike Hrvatske za područje Općine Podravska Moslavina.***

**Ad.14. Donošenje Odluke o imenovanju Povjerenstva za stambeno zbrinjavanje**

Predsjednik vijeća, Slavko Kupanovac daje riječ Marini Cigrovski, pročelnici koja je pojasnila Odluku o imenovanju Povjerenstva za stambeno zbrinjavanje u kojoj su predloženi : Slavko Kupanovac za predsjednika, Marko Sabo za člana umjesto Ivice Vrkića i Željko Zetaić za člana.

*Predsjednik vijeća* otvara raspravu, budući da iste nije bilo, poziva na glasovanje sukladno predloženom. Nakon glasovanja predsjednik vijeća konstatira da je općinsko vijeće Odluku o imenovanju Povjerenstva za stambeno zbrinjavanje prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o imenovanju Povjerenstva za stambeno zbrinjavanje.***

**Ad.15. Donošenje Odluke o imenovanju potpisnika za materijalno-financijsko poslovanje**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila Odluku o imenovanju potpisnika za materijalno-financijsko poslovanje u kojoj je predloženo da se imenuje: Dominik Cerić za predsjednika, Marko Sabo za člana umjesto Josipa Rogića, Marta Zetaić za člana, Slavko Kupanovac za člana i Željko Zetaić za člana.

*Predsjednik vijeća* otvara raspravu, budući da iste nije bilo, poziva na glasovanje sukladno predloženom. Nakon glasovanja predsjednik vijeća konstatira da je općinsko vijeće

 Odluku o imenovanju potpisnika za materijalno-financijsko poslovanje prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o imenovanju potpisnika za materijalno-financijsko poslovanje***

**Ad.16. Donošenje Odluke o imenovanju Odbora za međunarodnu suradnju**

*Predsjednik vijeća, Slavko Kupanovac* daje riječ Marini Cigrovski, pročelnici koja je pojasnila Odluku o imenovanju Odbora za međunarodnu suradnju u kojoj su predloženi: Ana Jambrešić za predsjednicu, Marko Sabo za člana i Slavko Kupanovac za člana.

*Predsjednik vijeća* otvara raspravu, budući da iste nije bilo, poziva na glasovanje sukladno predloženom. Nakon glasovanja predsjednik vijeća konstatira da je općinsko vijeće

 Odluku o imenovanju Odbora za međunarodnu suradnju prihvatilo jednoglasno ( 5 vijećnika prisutno ) te je općinsko vijeće donijelo: Odluka o imenovanju Odbora za međunarodnu suradnju.

**Ad.17. Donošenje Odluke o imenovanju Odbora za financije i proračun**

*Predsjednik vijeća, Slavko Kupanovac* daje riječ Marini Cigrovski , pročelnici koja je pojasnila Odluku o imenovanju Odbora za financije i proračun u kojoj su predloženi: Dominik Cerić za predsjednika, Josip Rogić za člana, Ana Jambrešić za člana, Slavko Kupanovac za člana i Želljko Zetaić za člana.

Predsjednik vijeća daje riječ Željku Zetaiću, vijećniku koji je predlažio da umjesto gospodina Josipa Rogića bude gospođa Marta Zetaić član Odbora za financije i proračun.

*Marina Cigrovski, pročelnica* je postavila pitanje načelniku, slaže li se kao ovlašteni predlagatelja akata s prijedlogom.

*Dominik Cerić, načelnik* je odgovorio da se slaže s prijedlogom.

*Predsjednik vijeća* predlaže novi prijedlog Odluke o imenovanju Odbora za financije i proračun, a predloženi su: Dominik Cerić za predsjednika, Marta Zetaić za člana, Ana Jambrešić za člana, Slavko Kupanovac za člana i Željko Zetaić za člana.

*Predsjednik vijeća* otvara raspravu, budući da iste nije bilo, poziva na glasovanje sukladno predloženom. Nakon glasovanja predsjednik vijeća konstatira da je općinsko vijeće Odluku o imenovanju Odbora za financije i proračun prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o imenovanju Odbora za financije i proračun***.

**18. Razno**

Predsjednik vijeća pod ovom točkom otvara raspravu na koju se javio Dominik Cerić, načelnik koji je rekao da u donošenju Odluka o imenovanju novih članova povjerenstava da su se mijenjali određeni članovi iz razloga što ne možemo funkcionirati i raditi jer vijećnici ne žele dolaziti na povjerenstva i komisije koje sazivamo, te da su predložene osobe koje će sudjelovati i donositi odluke. Naveo je da su bile izmjene za neke točke dnevnog reda po naputku inspektorice iz Sektora upravne inspekcije, službe za inspekciju lokalne i područne ( regionalne ) samouprave od koje smo dobili zapisnik i koja je ukazala na nedostatke i promjene koje bi trebali uskladiti.

Dnevni red je iscrpljen, predsjednik vijeća Slavko Kupanovac, zaključio je sjednicu u 15,45 sati.

KLASA: 021-05/21-1/4

URBROJ:2115/03-01-21-3

Podravska Moslavina, 15. studeni 2021. godine

ZAPISNIČAR: OVJEROVITELJI ZAPISNIKA: PREDSJEDNIK

Marija Horvat, v.r. Željko Zetaić, v.r OPĆINSKOG VIJEĆA

 Slavko Kupanovac, v.r.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 Marko Sabo

 \_\_\_\_\_\_\_\_\_\_\_\_\_\_\_\_\_\_\_\_